Facilitació de l'ús de lectors de pantalla i altres eines d'accessibilitat

# ATK

L'accessibilitat és el procés d'assegurar-se que persones de diverses discapacitats poden utilitzar una aplicació. Les discapacitats poden ser de moltes formes: visuals, de moviment, d'oïda, cognitius i de llengua i trastorns convulsius. Hi ha moltes persones tenen algun tipus de discapacitat i si us assegureu que la vostra aplicació és accessible, permetreu que tothom la pugui utilitzar correctament.

El GNOME permet el funcionament dels dispositius d'accessibilitat a través de l'entorn de treball ATK. Aquest defineix un conjunt d'interfícies que han de seguir els components d'interfície gràfica. Això permet, per exemple, que els lectors de pantalla puguin pronunciar el text d'una interfície i interactuar amb els seus controls. L'ATK està construït dins de la GTK+ i la resta de la plataforma GNOME, de manera que qualsevol aplicació que utilitzi la GTK+ ja tindrà una gran cobertura d'accessibilitat en la seva aplicació directament.

Tot i així hauríeu d'estar al cas dels problemes relacionats amb l'accessibilitat quan desenvolupeu aplicacions. Tot i que les interfícies de la GTK+ ja proporcionen una accessibilitat prou raonable per defecte, la majoria de vegades podeu millorar com es comporten les aplicacions amb les eines d'accessibilitat proporcionant més informació a l'ATK. Si creeu ginys personalitzats us hauríeu d'assegurar que exposen les seves propietats a l'ATK. Hauríeu d'evitar utilitzar sons, gràfics o colors com a única manera de mostrar la informació a l'usuari.

L'escriptori GNOME ja incorpora un conjunt d'eines d'accessibilitat que permeten que els usuaris amb discapacitats puguin utilitzar l'escriptori i les aplicacions. Les aplicacions que implementin completament l'ATK podran funcionar amb les eines d'accessibilitat. Les eines d'accessibilitat del GNOME inclouen un lector de pantalla, un ampliador de pantalla, un teclat en pantalla i el Dasher, una eina d'entrada de text predictiu molt innovador.

Accessibilitat al GNOME per desenvolupadors

Referència de l'ATK