Compatibilidade para lectores de pantalla e outras ferramentas de accesibilidade

# ATK

A accesibilidade é o proceso de asegurarse de que o seu aplicativo pode ser usado por persoas con algunha ou varias discapacidades. As discapacidades poden ser de moitos tipos: visuais, de coordinación, movementos descoordinados, impedimentos auditivos, impedimentos cognitivos e de idioma e desorde de apoplexías. Moitas persoas teñen algún tipo de discapacidade e facer o seu aplicativo accesíbel permitira que máis xente poida usalo de forma efectiva.

GNOME fornece compatibilidade para dispositivos de accesibilidade usando o contorno de traballo ATK. Este contorno de traballo define un conxunto de interface gráfico que deberá adherir. Isto permite, por exemplo, aos lectores de pantalla ler o texto dunha interface e interactuar cos seus controles. A compatibilidade de ATK está construída dentro de GTK+ e o resto da plataforma GNOME, de tal forma que calquera aplicativo que use GTK+ terá certa compatibilidade razoabel debido a este feito.

Porén, debería ser consciente das cuestións de accesibilidade cando desenvolva aplicativos. Aínda que as interfaces GTK+ fornecen unha accesibilidade razoábel de forma predeterminada, a miúdo pode mellorar o comportamento do seu programa coas ferramentas de accesibilidade fornecendo información adicional a ATK. Se desenvolve widgets personalizados, debería asegurarse que expoñen as súas propiedades a ATK. Tamén debería evitar o uso de sons, gráficos e cores como única vía de enviarlle información ao usuario.

O escritorio GNOME posee certo número de ferramentas de accesibilidade que lle permite aos usuarios con discapacidades usar plenamente o escritorio e os seus aplicativos. Os aplicativos que implementan completamente ATK serán capaces de traballar coas ferramentas de accesibilidade. As ferramentas de accesibilidade de GNOME inclúen un lector de pantalla, un magnificador de pantalla, un teclado en pantalla e Dasher, unha innovadora ferramenta de predición de entrada de texto.

Accesibilidade de GNOME para desenvolvedores

Referencia de ATK