Gestió asíncrona de fitxers i d'URI amb accés a la informació de fitxers i de volums

# Fitxers de GIO

La GIO proporciona unes API asíncrones per a la lectura i escriptura de fitxers i altres fluxos. Es fa referència als fitxers mitjançant URI i els rerefons locals poden proporcionar accés a molt més que no pas els fitxers locals. Si s'utilitza dins de l'escriptori GNOME, la GIO utilitza la GVfs per poder accedir a fitxers a través de SFTP, de FTP, de WebDAV, de SMB i d'altres protocols similars. Aquest accés als fitxers a través de la xarxa és transparent per a qualsevol aplicació que utilitzi la GIO.

Les API d'accés a fitxers de la GIO s'han dissenyat per a utilitzar-se en interfícies gràfiques gestionades a base d'esdeveniments. El disseny no blocant i asíncron permet que les interfícies d'usuari no quedin congelades mentre esperen un fitxer. També hi ha versions síncrones de les API que a vegades són més adequades per a fils de treball o processos.

La GIO també proporciona rutines per la gestió d'unitats i volums, la consulta dels tipus de fitxer i les icones, i per a la cerca d'aplicacions adequades per obrir fitxers.

Manual de referència de la GIO