Missatgeria instantània i contactes integrats i unificats

# Telepathy

La Telepathy proporciona un entorn de treball molt potent per interactuar amb els contactes de la missatgeria instantània de l'usuari. Amb la Telepathy tota la gestió dels comptes i de les connexions es realitza a través d'un servei de sessió de D-Bus que està completament integrat amb l'escriptori GNOME. Les aplicacions poden utilitzar aquest servei per comunicar-se amb els contactes.

Amb l'API de Tubes (canonades) de la Telepathy, podeu fer-hi passar qualsevol protocol que vulgueu a través dels protocols de missatgeria instantània moderns com el Jabber per crear aplicacions interactives. Podeu crear jocs multijugador o editors col·laboratius que s'integrin amb els serveis d'escriptori de missatgeria instantània.

Manual de desenvolupament de la Telepathy