Gràfics impressionants i animacions amb una API d'escenari de gràfics

# Clutter

La Clutter és una biblioteca que permet crear interfícies d'usuari ràpides, portables, dinàmiques i molt enriquides.

La Clutter utilitza l'API estàndard industrial OpenGL i OpenGL|ES per accedir a l'acceleració de gràfics per maquinari tan en entorns d'escriptori com de mòbil i tot això sense haver d'exposar les complexitats de la programació per GPU.

La Clutter no especifica cap estil visual i no proporciona cap control d'interfície d'usuari predefinit complex. Deixa a mans dels desenvolupadors definir el que necessitin a través d'una API d'escenari de gràfics on es poden disposar del tot arbitràriament elements d'escena (o «actors») a la vista principal (o «escenari»).

La Clutter incorpora uns quants actors predefinits per mostrar colors sòlids, imatges, text i dibuixos amb 2d personalitzats d'alta resolució fets amb l'API de la Cairo. També proporciona unes classes genèriques per estructurar la interfície d'usuari ja sigui amb un model d'empaquetat a l'estil de la GTK+, o bé, amb una sèrie de «restriccions».

Ja hi ha una colla de biblioteques que permeten integrar-la amb altres tecnologies, com ara: la Clutter-GTK per incrustar un escenari de Clutter a dintre una aplicació de GTK+, la Clutter-GStreamer per incrustar conductes de vídeos i àudios de GStreamer, la Clutter-Box2D i la Clutter-Bullet per afegir interaccions físiques en entorns tant en 2D com en 3D.

El llibre de receptes de la Clutter

El manual de referència de la Clutter

Lloc web de la Clutter