Sistema de finestres i gestió d'esdeveniments

# GDK

La GDK és la biblioteca de baix nivell que utilitza la GTK+ per interactuar amb el sistema per als gràfics i els dispositius d'entrada. Tot i que en comptades ocasions haureu d'accedir directament a la GDK des del vostre codi d'aplicació, conté totes les funcions necessàries per pintar objectes i text a la pantalla i per interactuar amb l'usuari a través de diversos dispositius d'entrada.

La GDK us permet accedir als esdeveniments del teclat, del ratolí i de qualsevol altre dispositiu d'entrada, en comptes de connectar-vos als senyals d'alt nivell que utilitza la GTK+. La GDK també proporciona rutines de baix nivell per accedir a funcions d'arrossegar i deixar anar i accés a les dades del porta-retalls del sistema. Quan implementeu controls personalitzats potser haureu d'accedir a aquestes funcions per implementar el comportament de la interacció amb l'usuari.

La GDK altres funcions necessàries per la creació d'un conjunt d'eines gràfiques com la GTK+. Com que la GDK serveix com a capa d'abstracció de la plataforma, i d'aquesta manera la GTK+ pot córrer en múltiples entorns, proporciona una API per a totes les funcions del sistema que necessita la GTK+. Això inclou informació sobre les pantalles, la seva resolució i profunditat de color, els mapes de colors i els cursors.

Hauríeu d'utilitzar la GDK sempre que necessiteu un accés més precís al sistema de finestres, incloent l'accés als esdeveniments de baix nivell, a les finestres i al porta-retalls. El fet d'utilitzar la GDK per aquestes tasques us assegura que el codi és portable i que s'integra amb la resta del vostre codi de GTK+. No es recomana l'ús de les funcions de dibuix simples que conté la GDK, en tot cas hauríeu d'utilitzar la gran varietat de funcions que proporciona la Cairo.

Manual de referència de la GDK